Negara Islam Pertama

Negara Islam Pertama, lebih dikenali sebagai Negara Madinah adalah negara Islam pertama yang ditubuhkan oleh nabi Muhammad di Madinah pada tahun 622 di bawah Piagam Madinah. Ia mewakili perpaduan politik Islam iaitu Ummah (bangsa). Selepas kewafatan Muhammad, para sahabatnya telah mengasaskan Khulafa al-Rasyidin (632–661), yang memulakan perluasan kuasa Islam besar-besaran dan mendorong kerajaan Islam berikutnya, seperti Khalifah Umayyah (661–750) dan Khalifah Abbasiyah (750–1258).

Nabi Muhammad telah datang ke kota Yathrib berikutan penghijrahan pengikutnya pada tahun 622, yang juga dikenali sebagai peristiwa Hijrah. Baginda telah dijemput ke Yathrib oleh pemimpin kota untuk mengadili pertikaian antara puak di kota tersebut. Baginda seterusnya telah menukarkan nama Yathrib kepada Madinah. Baginda meninggalkan Madinah dan menakluki Mekah pada Disember 629.

Rujukan

Kategori:Muhammad di Madinah
Kategori:Kehidupan Muhammad